عيشة بلعربي (خلاقت ف سلا ف 1946) سوسيولوݣ و سياسية و ناشطة حوقوقية و ديپلوماسية مغريبية. سبقلها كانت وزيرة (كاتبة دولة ف لخارجية مكلفة ب تّعاون) ف حكومة ليوسفي د 1998 و من بعد دوزات 4 سنين سفيرة د لمغريب ف لتّيحاد لأوروپي. عيشة بلعربي عندها دكتورا دولة من لجاميعة د سّوربون ف باريس و خدمات بين 1976 و 1998 أستادة باحيتة ف لافاك د عولوم تّربية ف رّباط. هي عضوة ف لتّيحاد لشتيراكي من 1965 و أوائل نّسا لّي وصلو ل لّجنة لإيدارية د شي حزب (ف 78) و ف 2001 كانت عضوة ف لمكتب سّياسي د لحيزب. عيشة بلعربي من أهم نّسا لمغريبيات لّي ناضلو ف لمجال د لحقوق د لمرا و كانت من بين لّي دافعو على خطة إدماج لمرا ف تّنمية ف لبدو د لقرن 21 و على لإيصلاح د لمدونة. آسية بنعدادة - لطيفة البوحسيني. Le mouvement des droits humains des femmes au Maroc : Approche historique et archivistique (باللغة فرنسية). جامعة محمد الخامس - الرباط. ISBN 978-9954-34-429-3.